**Andrew Young- Egy halott vakond**

Erős vállú vakond,

Ki oly soká élt rögön alul,

Ásott, harcolt, szeretett, vadászott és eszegetett,

Neked buckát ásni annyit tett,

Mint nekünk a földbe gödröket,

Min csodálkozol most, hogy holtan

Zömök tested a porban

A kék égbolt alatt pihen?

**Schiller- Talányok és példázatok**

Igazgyöngyből épül egy híd

Magasan egy szürke tó fölött

Hirtelen magát felépíti

Szeleburdin a magasba szök’.

Böhöm hajók nagy árbocai

Húznak el a híd íve alatt,

Ő maga nem hordoz terheket,

És ha közelítesz, elillan.

Viharban lesz, s ha az ár apad,

Elhalványul pillanat alatt.

Szóval szólj, merre van e csoda

S mely művész tervezhette oda?

**Udo Lindenberg: Horizont**

Ketten voltunk, detektívek,

arcunkba húzott sapkával

akadályt nem ismerve

róttuk az utcákat.

Elválaszthatatlanok voltunk,

Egy örök érvényű pár

Ki mindig a forró nyomon jár.

Örök barátok, igen

De a sötétségtől mi

Nem láttuk a messzeségben

A fellegeket gyűlni.

És megtörtént, egymást elveszítettük,

Egy pillanat alatt

Érthetetlenül, ahogy sose szabad.

De a horizonton túl

Új nap virrad

Azon túl, mindig egy új

S az élet tovább halad.

Kettőnk közt ez olyan mély,

Hatalmas, sőt végtelen

Nem válhat semmivé ily hirtelen.

Elválaszthatatlanok voltunk,

Egy örökérvényű pár,

Elveszítettelek, s ez annyira fáj.

A messzeségben nap kél

Ott folytatjuk

A messzeségben ismét

Együtt erősek vagyunk

Kettőnk közt ez oly mély,

Hatalmas, sőt végtelen,

Örökérvényű és sérthetetlen.

A messzeségben nap kél…